**ΜΕΤΑΦΡΑΣΗ ΤΟΥ ΚΕΙΜΕΝΟΥ L**

Όταν ο Σέρβιος Σουλπίκιος Γάλβας και ο Αυρήλιος Κόττας, οι ύπατοι (ή όταν οι ύπατοι …), φιλονικούσαν/ αντιδικούσαν στη Σύγκλητο ποιος από τους δύο θα στελνόταν (ή θα πήγαινε) στην Ισπανία εναντίον του Βιρίαθου (ή να αντιμετωπίσει τον Βιρίαθο), υπήρχε μεγάλη διαφωνία (ή διάσταση απόψεων) ανάμεσα στους Συγκλητικούς, καθώς άλλοι υποστήριζαν τον Γάλβα και άλλοι τον Κόττα (ή επειδή άλλοι μιλούσαν υπέρ του Γάλβα και άλλοι υπέρ του Κόττα)· μόνος ο Πόπλιος Σκιπίωνας ο Αιμιλιανός διαφώνησε με ολόκληρη τη Σύγκλητο (ή ο μόνος που διαφώνησε με ολόκληρη τη Σύγκλητο ήταν ο Πόπλιος Σκιπίωνας ο Αιμιλιανός): «Κρίνω», είπε, «πως δεν πρέπει να σταλεί κανένας από τους δύο, γιατί ο ένας δεν έχει τίποτα, (ενώ) για τον άλλο τίποτα δεν είναι αρκετό (ή γιατί ο ένας δεν έχει περιουσία/ είναι φτωχός και ο άλλος είναι άπληστος). Ο Σκιπίωνας ο Αιμιλιανός, δηλαδή, θεωρούσε εξίσου κακή σύμβουλο της εξουσίας τη φτώχια όπως και την απληστία (ή θεωρούσε το ίδιο κακούς συμβούλους της εξουσίας και τη φτώχια και την απληστία). Αφού διατύπωσε την πρότασή του αυτή με σοβαρότητα και χωρίς καμία κακοβουλία ο Σκιπίωνας πέτυχε ώστε να μην σταλεί στην επαρχία ούτε ο ένας ούτε ο άλλος (ή κανένας από τους δύο).

**ΕΠΙΣΗΜΑΝΣΕΙΣ ΕΠΙ ΤΟΥ ΚΕΙΜΕΝΟΥ L**

1. Μια ομάδα επιθέτων κλινόμενων κατά τη δεύτερη κλίση ονομάζονται **αντωνυμικά**, επειδή σχηματίζουν τη γενική και τη δοτική του ενικού με καταλήξεις χαρακτηριστικές της κλίσης των αντωνυμιών (γενική ενικού σε -ius και δοτική ενικού σε -i). Τα αντωνυμικά επίθετα είναι τα εξής:

|  |
| --- |
| alius, alia, aliud = άλλος, -η, -ο (από πολλούς) alter, altera, alterum = άλλος, -η, -ο (από δυο), ο ένας από τους δυο ullus, ulla, ullum = κάποιος, -α, -ο nullus, nulla, nullum = κανένας, καμία, κανένα uter, utra, utrum = ποιος, -α, -ο από τους/τις/τα δυο; neuter, neutra, neutrum = κανένας, καμία, κανένα από τους/τις/τα δυο, ούτε ο ένας ούτε ο άλλος totus, tota, totum = όλος, -η, -ο solus, sola, solum = μόνος, -η, -ο unus, una, unum = ένας, μια, ένα |

1. *σημείωση 1: σύμφωνα με τη σχολική γραμματική, το unus, -a,- um χαρακτηρίζεται ως αριθμητικό και τα solus, -a,-um και totus, -a, -um ως επίθετα.*  
     
   *σημείωση 2: Κατά τον Σαββαντίδη, κλητική μαρτυρείται μόνο στον ενικό αριθμό του αρσενικού γένους του solus, -a, -um.*  
     
   *σημείωση 3: Το ullus, -a, -um χρησιμοποιείται σε αρνητικές εκφράσεις επιθετικά. Μαζί με την άρνηση ισοδυναμεί με το nullus, a, um (π.χ. sine ullā malevolentiā = nullā malevolentiā). Σε αρνητικές προτάσεις η αντίστοιχη προς το ullus, -a,- um αντωνυμία με χρήση ουσιαστικού είναι η quisquam, quicquam, που μαζί με άρνηση ισοδυναμεί με το nemo, nihil (π.χ. nec quisquam aderat = nemo aderat, nec quicquam aderat = nihil aderat).*

ΟΥΣΙΑΣΤΙΚΑ

A΄ κλίση

Galba, -ae, αρσενικό [όχι πληθυντικός]

Cotta, -ae, αρσενικό [όχι πληθυντικός]

Hispania, -ae, θηλυκό [έχει πληθυντικό]

magistra -ae, θηλυκό

inopia, -ae, θηλυκό [όχι πληθυντικός]

avaritia, -ae, θηλυκό [πληθυντικός με άλλη σημασία]

sententia, -ae, θηλυκό

malevolentia, -ae, θηλυκό [όχι πληθυντικός]

provincia, -ae, θηλυκό

Β΄ κλίση

Servius, -ii/-i, αρσενικό [όχι πληθυντικός]

Sulpicius, -ii/-i, αρσενικό [όχι πληθυντικός]

Aurelius, -ii/-i, αρσενικό [όχι πληθυντικός]

Viriathus, -i, αρσενικό [όχι πληθυντικός]

Aemilianus, -i, αρσενικό [όχι πληθυντικός]

imperium, -ii/-i, ουδέτερο

Γ΄ κλίση

consul, -is, αρσενικό

pater, patris, αρσενικό [γενική πληθυντικού partum, ετερόσημο]

dissensio, -onis, θηλυκό

Scipio -onis, αρσενικό [όχι πληθυντικός]

Δ΄ κλίση

senatus -us, αρσενικό [όχι πληθυντικός]

ΕΠΙΘΕΤΑ

Β΄ κλίση

magnus, -a, -um Συγκριτικός maior, maior, maius, Υπερθετικός maximus, -a, -um

malus, -a, -um Συγκριτικός peior, peior, peius, Υπερθετικός pessimus, -a, -um

Γ΄ κλίση

satis, άκλιτο. Συγκριτικός satius, Υπερθετικός δεν έχει

ΑΝΤΩΝΥΜΙΚΑ ΕΠΙΘΕΤΑ

uter, utra, utrum (γενική utrius, δοτική utri)

alius, alia, aliud (γενική alius, δοτική alii)

solus, -a, -um (γενική solius, δοτική soli)

totus, -a, -um (γενική totius, δοτική toti)

neuter, neutra, neutrum (γενική neutrius, δοτική neutri)

alter, altera, alterum (γενική alterius, δοτική alteri)

ullus, ulla, ullum (γενική ullius, δοτική ulli)

ΑΝΤΩΝΥΜΙΕΣ

Ego (προσωπική α΄ προσώπου)

nihil (ουσιαστική αόριστη)

qui, quae, quod (αναφορική)

ΡΗΜΑΤΑ

1η Συζυγία

iudico, iudicavi, iudicatum, iudicāre

2η Συζυγία

placeo, placui, placitum, placēre [Ως απρόσωπο: placet, placuit (placitum est), –, placēre]

habeo, habui, habitum, habēre

obtineo, obtinui, obtentum, obtinēre

3η Συζυγία

contendo, contendi, contentum, contendĕre

mitto, misi, missum, mittĕre

conscribo, conscripsi, conscriptum, conscribĕre

dico, dixi, dictum, dicĕre

4η Συζυγία

dissentio, dissensi, dissensum, dissentire

ΒΟΗΘΗΤΙΚΑ ΡΗΜΑΤΑ

sum, fui, – ,esse

ΑΝΩΜΑΛΑ – ΕΛΛΕΙΠΤΙΚΑ ΡΗΜΑΤΑ

inquam ελλειπτικό

ΕΠΙΡΡΗΜΑΤΑ

aeque: τροπικό Συγκριτικός aequius, Υπερθετικός aequissime

graviter: τροπικό Συγκριτικός gravius, Υπερθετικός gravissime

ΠΡΟΘΕΣΕΙΣ

in + (τοπική) αφαιρετική (εδώ) ή + αιτιατική

adversus + αιτιατική

inter + αιτιατική

pro + αφαιρετική

cum + (οργανική) αφαιρετική

sine + (κυρίως) αφαιρετική

ΣΥΝΔΕΣΜΟΙ

cum: υποτακτικός, χρονικός, ιστορικός-διηγηματικός

quia: υποτακτικός, αιτιολογικός

nam: παρατακτικός, αιτιολογικός

atque: υποτακτικός, παραβολικός (ή παρατακτικός, συμπλεκτικός)

ut: υποτακτικός, συμπερασματικός